text: Forening: Ingen dyr i cirkus!
  29 marts 2011 kl. 00.06
  Kolding-forening protesterer mod brugen af dyr i cirkus.
  Dyrenes Alliance Kolding er mod, at dyr bruges i cirkus. Derfor har foreningen arrangeret et protest-møde på lørdag foran cirkusteltet på cirkuspladsen ved Tvedvej i Kolding.
  Foreningen er generelt imod brugen af dyr til underholdning.
  På protestmødet vil der blive udleveret foldere, diskuteret og delt vegansk kage ud.
  